

|  |
| --- |
| **Sykehusinnkjøp HF**Organisasjonsnummer 916 879 067Telefon +47 78 95 07 00post@sykehusinnkjop.noSykehusinnkjøp HF, Postboks 40, 9811 Vadsø |
| **Konkurransebestemmelser**Åpen anbudskonkurranse etter lov om offentlige anskaffelser og forskrift om offentlige anskaffelser del I og del III |
| Blodgivergaver til Helse Nord og Helse Midt-Norge. |

Innhold

[1 Generell informasjon om konkurransen 2](#_Toc125446254)

[1.1 Oppdragsgiver og kunde 2](#_Toc125446255)

[1.2 Anskaffelsens formål og omfang 2](#_Toc125446256)

[1.3 Avtaletype 2](#_Toc125446257)

[1.4 Avtaleperiode 2](#_Toc125446258)

[1.5 Delkontrakter 2](#_Toc125446259)

[1.6 Konkurransegrunnlaget 3](#_Toc125446260)

[1.7 Viktige datoer 3](#_Toc125446261)

[2 Regler for gjennomføring av konkurransen 3](#_Toc125446262)

[2.1 Anskaffelsesprosedyre 3](#_Toc125446263)

[2.2 Kommunikasjon 4](#_Toc125446264)

[2.3 Skatteattest 4](#_Toc125446265)

[3 Krav til tilbudet 4](#_Toc125446266)

[3.1 Innlevering av tilbud 4](#_Toc125446267)

[3.2 Tilbudets utforming 4](#_Toc125446268)

[3.3 Alternative tilbud 4](#_Toc125446269)

[3.4 Parallelle tilbud 4](#_Toc125446270)

[3.5 Språk 5](#_Toc125446271)

[3.6 Forbehold 5](#_Toc125446272)

[3.7 Vedståelsesfrist 5](#_Toc125446273)

[3.8 Omkostninger 5](#_Toc125446274)

[3.9 Offentlighet 5](#_Toc125446275)

[3.10 Vareprøver, demonstrasjon og utprøving 5](#_Toc125446276)

[4 Det europeiske egenerklæringsskjemaet (ESPD) 8](#_Toc125446277)

[4.1 Generelt om det europeiske egenerklæringsskjemaet 8](#_Toc125446278)

[4.2 Nasjonale avvisningsgrunner 8](#_Toc125446279)

[5 Kvalifikasjonskrav 8](#_Toc125446280)

[5.1 Registreringer, autorisasjoner mv. 8](#_Toc125446281)

[5.2 Økonomisk og finansiell kapasitet 9](#_Toc125446282)

[5.3 Tekniske og faglige kvalifikasjoner. 9](#_Toc125446283)

[5.4 Støtte fra andre virksomheter 10](#_Toc125446284)

[6 Tildelingskriterier og evaluering 10](#_Toc125446285)

[6.1 Tildeling av rammeavtale/kontrakt 11](#_Toc125446286)

# Generell informasjon om konkurransen

## Oppdragsgiver og kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er eid av de fire regionale helseforetakene, Helse Sør-Øst RHF, Helse Vest RHF, Helse Midt-Norge RHF og Helse Nord RHF, hvorav eierandelen er på 25 prosent hver. Sykehusinnkjøp HF, divisjon Midt-Norge er avtaleforvalter. For mer informasjon, se [www.sykehusinnkjop.no](http://www.sykehusinnkjop.no).

Sykehusinnkjøp HF gjennomfører anskaffelsen på vegne av Helse Midt-Norge med underliggende helseforetak og Helse Nord med underliggende helseforetak. Kunder på avtalen kommer frem av avtalens vedlegg 09. Oversikt over blodbankene kan man også finne her: [www.rodekors.no/gi-blod/blodbankene](http://www.rodekors.no/gi-blod/blodbankene)

## Anskaffelsens formål og omfang

Anskaffelsens formål er å inngå rammeavtale på blodgivergaver til helseforetakene i Midt- og Nord-Norge. Oppdragsgiver ønsker tilbud på artikler som skal brukes som gaver til blodgivere. Ettersom det ikke er tillatt å betale blodgivere ønsker Oppdragsgiver å tilby disse en symbolsk gave. Blodgivere er menn og kvinner mellom 18 og 70 år. Pris på den enkelte blodgivergave i delkontrakt 1-5 ikke skal overstige 60 kr eks. mva. Jubileumsgavene i delkontrakt 6, skal ikke ha en pris på mer enn 200 NOK eks. mva. Det skal tilrettelegges for logo ([giblod.no](http://www.giblod.no)) på termoflasker, drikkeflasker, ryggsekker og paraplyer i delkontrakt 3, samt håndklær i delkontrakt 4.

Estimert verdi for hele avtaleperioden er på ca. 10MNOK. Det er knyttet noe usikkerhet til dette estimatet. Maksimal kontraktsverdi settes 30% høyere enn estimert verdi (13MNOK). Oppgitt forbruk er et estimat for informasjon til tilbyder, og er ikke bindende for fremtidig avtalevolum.

Se Vedlegg 02 - Kravspesifikasjon og Vedlegg 03 - Prisskjema for nærmere beskrivelse.

## Avtaletype

Det skal i utgangspunktet inngås rammeavtale med én leverandør per delkontrakt.

## Avtaleperiode

Rammeavtalen gjelder i 2 år. Oppdragsgiver kan deretter forlenge avtalen med inntil 1 år av gangen. Maksimalt samlet avtaleperiode er 4 år (2+1+1). Avtalen forlenges automatisk på likelydende vilkår uten varsel.

## Delkontrakter

Anskaffelsen er delt inn i følgende delkontrakter:

|  |  |
| --- | --- |
| 1 | Glassartikler |
| 2 | Porselensartikler |
| 3 | Fritidsartikler |
| 4 | Tekstiler |
| 5 | Kjøkkenutstyr |
| 6 | Jubileumsgaver |

Tilbud kan gis for én, flere eller alle delkontraktene.

Oppdragsgiver forbeholder seg retten til å tildele en samlet kontrakt til en leverandør, der en leverandør har tilbudt på alle delområder og det samlede tilbudet har det beste forholdet mellom pris og kvalitet totalt sett, jf. anskaffelsesforskriften § 19-4 (5).

## Konkurransegrunnlaget

Konkurransegrunnlaget består av dette dokumentet og følgende vedlegg:

|  |  |
| --- | --- |
| Dokument | Navn |
| Dette dokumentet | Konkurransebestemmelser |
| Vedlegg 01 | Tilbudsbrev |
| Vedlegg 02 | Kravspesifikasjon |
| Vedlegg 03 | Prisskjema |
| Vedlegg 04 | Rammeavtale varekjøp |
| Vedlegg 05 | Kontraktskrav etisk handel |
| Vedlegg 06 | Bruksanvisning og begrunnelse for sladding av tilbud |
| Vedlegg 07 | Forpliktelseserklæring |
| Vedlegg 08 | Endringer til avtalen (endringsprotokoll) |
| Vedlegg 09 | Kunder tiltredelse |
| Vedlegg 10 | Helse Midt-Norge - Samhandlingsavtale |
| Vedlegg 11 | Helse Nord - Samhandlingsavtale |
| Vedlegg 12 | Svarskjema referanser |

## Viktige datoer

|  |  |
| --- | --- |
| Aktivitet | Tidspunkt |
| Frist for å stille spørsmål til konkurransegrunnlaget | Se Mercell |
| Frist for å levere tilbud | Se Mercell |
| Evaluering | Tentativ uke 11 |
| Tildelingsbeslutning og meddelelse til tilbyderne | Tentativ uke 13 |
| Avtaleinngåelse | Tentativ uke 14 |
| Oppstart av avtale | 01.07.2023 |

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som åpen anbudskonkurranse etter lov 17. juni 2016 nr. 73 om offentlige anskaffelser og forskrift 12. august 2016 nr. 974 om offentlige anskaffelser del I og III.

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises. Oppdragsgiver kan også avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige.

## Kommunikasjon

All kommunikasjon i prosessen skal foregå via kommunikasjonsmodulen for gjeldende konkurranse i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

# Krav til tilbudet

## Innlevering av tilbud

Alle tilbud skal leveres elektronisk via gjeldende konkurranse i Mercell-portalen, [www.mercell.no](http://www.mercell.no). Systemet tillater ikke levering av tilbud etter tilbudsfristen.

Kontakt Mercell Support, tlf. 21 01 88 60 eller e-post support@mercell.com ved spørsmål knyttet til opprettelse av bruker hos Mercell og funksjonalitet i verktøyet.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming

Ved innlevering i Mercell skal tilbyderens navn angis med kortnavn, maks. 8 bokstaver. Eksempel: Vedlegg X [tilbyders navn maks 8 karakterer] Tilbudsbrev.

Tilbudet skal leveres med filnavn i henhold til følgende struktur:

|  |  |
| --- | --- |
| Dokument | Navn |
| Vedlegg 01 | Tilbudsbrev |
| Vedlegg 02 | Kravspesifikasjon [Excel-format] |
| Vedlegg 03 | Prisskjema [Excel-format] |
| Vedlegg 04 | Svarskjema referanser |
| Vedlegg 05 | Begrunnelse for sladding |
| Vedlegg 06 | Sladdet versjon av tilbudet |
| Vedlegg 07 | [Eventuelt forpliktelseserklæring] |

## Alternative tilbud

Alternative tilbud aksepteres ikke.

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres ikke.

## Språk

Tilbudet skal være skrevet på norsk.

## Forbehold

Tilbyders eventuelle forbehold bes oppgitt i Vedlegg 01 – Tilbudsbrev. Forbehold skal være presise og entydige slik at Oppdragsgiver kan vurdere disse uten kontakt med tilbyderen.

Ethvert avvik fra konkurransegrunnlaget innebærer en risiko for at tilbyder eller tilbud må avvises fra konkurransen.

## Vedståelsesfrist

Tilbudet er bindende i 4 måneder regnet fra tilbudsfristen.

## Omkostninger

Omkostninger tilbyder pådrar seg i forbindelse med konkurransen vil ikke bli refundert.

## Offentlighet

Enhver kan begjære innsyn i de innkomne tilbudene, jf. lov 19. mai 2006 nr. 16 om rett til innsyn i dokument i offentleg verksemd § 3. For å forenkle innsynsprosessen skal tilbyderen fylle ut Vedlegg 05 - Begrunnelse og sladdet versjon av tilbudet med sin vurdering av hvilke opplysninger i tilbudet som er underlagt lovbestemt taushetsplikt og begrunnelse for hvorfor vilkårene for taushetsplikt er oppfylt.

Tilbyder skal legge ved en sladdet versjon av tilbudet i tråd med sin vurdering av lovbestemt taushetsplikt. Dette lages som et eget vedlegg og merkes Vedlegg 06 Sladdet versjon av tilbudet. Det bes om at sladdet tilbud leveres i redigerbart format slik at oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

Dersom tilbyder ikke anser noen opplysninger i tilbudet som taushetsbelagt, bes dette bekreftet i Vedlegg 01 - Tilbudsbrev.

## Vareprøver, demonstrasjon og utprøving

Evalueringen av produktene vil bli foretatt på bakgrunn av innleverte vareprøver, produktbeskrivelse, etterspurt dokumentasjon og annen etterspurt relevant informasjon som kommer frem i tilbudet. Oppdragsgiver forbeholder seg imidlertid retten til å be om ytterligere vareprøver, demonstrasjon eller gjennomføre en utprøving av tilbudte produkter.

Vareprøver til evaluering:

I denne konkurransen skal det leveres vareprøver til evaluering. Se Vedlegg 03 - Prisskjema, kolonne G for oversikt over hvilke produkt og antall det skal leveres vareprøver på. Tilbyder skal levere 1 stk. vareprøve for de varelinjene man etterspør til de ulike lokasjonene (totalt 8 sett med vareprøver).

Hver vareprøve skal være godt merket med varelinjenummer og navn i henhold til prisskjemaet, samt tilbyders navn. Vareprøver til evaluering blir normalt ikke returnert.

Hvis samme produkt tilbys på mer enn en varelinje, så er det tilstrekkelig at vareprøven for dette produktet merkes med alle varelinjene det ønskes vareprøver på for dette produktet. Tydelig merking i utfylt prisskjema er også viktig.

Vareprøver til evaluering skal leveres til:

**For Helse Midt-Norge:**

|  |  |
| --- | --- |
| Navn | Sykehusinnkjøp HF, divisjon Midt-Norgev/Marius Bjerkan |
| Leveringsadresse | Abels gate 5,7032 Trondheim |
| Merkes | 2022/1063 «Blodgivergaver» |

|  |  |
| --- | --- |
| Navn | St. Olavs hospital HFv/Kjell Rune Logan-Halvorsrud  |
| Leveringsadresse | Blodbanken, St Olavs hospital HFErling Skjalgssons gate 1,7030 Trondheim |
| Merkes | 2022/1063 «Blodgivergaver» |

|  |  |
| --- | --- |
| Navn | Helse Nord-Trøndelag HFv/Birgit Johanne Hoel Stubbe |
| Leveringsadresse | Blodbanken, Sykehuset LevangerKirkegata 2,7600 Levanger |
| Merkes | 2022/1063 «Blodgivergaver» |

|  |  |
| --- | --- |
| Navn | Helse Møre og Romsdal HFv/Bodil Stige |
| Leveringsadresse | Blodbanken, Ålesund sjukehusÅsehaugen 16026 Ålesund |
| Merkes | 2022/1063 «Blodgivergaver» |

**For Helse Nord:**

|  |  |
| --- | --- |
| Navn | Universitetssykehuset Nord-Norge HFv/Hege Sandbakk |
| Leveringsadresse | Blodbanken UNN HarstadSt.Olavs gt. 709480 Harstad |
| Merkes | 2022/1063 «Blodgivergaver» |

|  |  |
| --- | --- |
| Navn | Universitetssykehuset Nord-Norge HFv/Marit Riksheim |
| Leveringsadresse | Blodbanken UNN TromsøSykehusvegen 389019 Tromsø |
| Merkes | 2022/1063 «Blodgivergaver» |

|  |  |
| --- | --- |
| Navn | Nordlandssykehuset HFv/Gunn Helgesen |
| Leveringsadresse | Diagnostisk Klinikk, Laboratorieavdelingen, Blodbankenheten8092 Bodø |
| Merkes | 2022/1063 «Blodgivergaver» |

|  |  |
| --- | --- |
| Navn | Finnmarkssykehusetv/Gro Rauhala |
| Leveringsadresse | Kirkenes Sykehus,Enhet for medisinsk biokjemi og blodbankSkytterhusveien 29900 Kirkenes |
| Merkes | 2022/1063 «Blodgivergaver» |

Ved bruk av forsendelsestjenester er det tilbyders risiko for at vareprøvene er Oppdragsgiver i hende innen oppgitt frist. For sent innkomne vareprøver kan medføre at et tilbud blir avvist.

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Leverandøren skal fylle ut ESPD slik det fremgår av Mercell.

Oppdragsgiver kan på ethvert tidspunkt i konkurransen be om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriften § 24-2, inkludert de rent nasjonale avvisningsgrunnene:

* Paragraf 24-2 annet ledd
* Paragraf 24-2 tredje ledd bokstav i

# Kvalifikasjonskrav

For å kunne få sitt tilbud evaluert må leverandøren fylle ut ESPD-skjemaet om at han oppfyller kvalifikasjonskravene.

Se kunngjøringsskjemaet.

## Registreringer, autorisasjoner mv.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal være registrert i et foretaksregister eller et handelsregister i den staten der tilbyder er etablert. | Norske selskaper: Firmaattest |

## Økonomisk og finansiell kapasitet

|  |  |
| --- | --- |
| Kvalifikasjonskrav | Dokumentasjonskrav |
| Leverandøren skal ha tilstrekkelig økonomisk og finansiell kapasitet til å kunne oppfylle kontrakten. Med tilstrekkelig økonomisk og finansiell kapasitet menes at tilbyderen må ha en kredittrating som er lik B eller bedre, målt ut fra AAA Soliditets skala – eller tilsvarende score fra andre velrenommerte ratingselskap. | Oppdragsgiver vil selv ta ut ratingrapport på www.credit.dnb.com (levert av Dun & Bradstreet) for å verifisere at Tilbyder har tilstrekkelig økonomisk og finansiell kapasitet.Tilbydere som ikke kan innfri kravet kan alternativt godtgjøre sin økonomiske og finansielle kapasitet ved ethvert annet relevant dokument, herunder for eksempel ved en morselskapsgaranti, bankgaranti, mv. Oppdragsgiver vil i vurderingen bl.a. vektlegge om Tilbyder har lønnsom drift, positiv kontantstrøm siste år, og positiv egenkapital.Nystartede selskaper med kredittrating AN, enkelte utenlandske selskaper eller selskaper uten innrapporteringsplikt til Brønnøysundregistrene vil ikke alltid kunne få en kredittrating som dokumentasjon på at kvalifikasjonskravet er tilfredsstilt. I slike tilfeller vil dette likevel kunne kompenseres ved å levere alternativ dokumentasjon sammen med tilbudet (årsregnskap med revisorberetning).  |

## Tekniske og faglige kvalifikasjoner.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal ha tilstrekkelig evne og kapasitet til å kunne gjennomføre kontraktsforpliktelsene. | Oppdragsgiver vil her vurdere Tilbyders erfaring med levering av den ytelse konkurransen omfatter i forhold til:* En oversikt over de viktigste tjenestene som leverandøren har utført i løpet av de siste tre årene, sammen med opplysninger om kontraktenes verdi, tidspunktet for levering eller utførelse og navn på mottaker. Dersom det er nødvendig for å sikre tilstrekkelig konkurranse, kan oppdragsgiveren angi at også dokumentasjon for relevante leveranser eller tjenester som leverandøren har utført for mer enn tre år siden, vil bli tatt i betraktning

*Flett disse opplysningene inn i «Vedlegg 04 Svarskjema referanser» og legg ved tilbudet.* |

## Støtte fra andre virksomheter

En leverandør kan støtte seg på kapasiteten til andre virksomheter for å oppfylle kvalifikasjonskravene. Dette gjelder uavhengig av den juridiske tilknytningen mellom leverandør og virksomheten(e). Dersom en leverandør ønsker å støtte seg på andre virksomheter for å tilfredsstille kvalifikasjonskravene må ESPD-erklæring leveres elektronisk for både leverandør og virksomheten(e) som leverandøren støtter seg på.

Leverandøren skal dokumentere at han råder over de nødvendige ressursene ved å legge frem forpliktelseserklæring (vedlegg 07) fra disse virksomhetene.

Dersom leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, skal virksomhetene leverandøren støtter seg på være solidarisk ansvarlige for utførelse av kontrakten. Dette dokumenteres ved å legge frem morselskapsgaranti eller bankgaranti f.eks.

# Tildelingskriterier og evaluering

Tildeling av kontrakt vil skje på grunnlag av hvilket tilbud som har det beste forholdet mellom pris og kvalitet.

|  |  |  |
| --- | --- | --- |
| Tildelingskriterium | Vekt | Detaljer/evalueringsmetode |
| Pris | 50% | Pris evalueres i henhold til den forholdsmessige metoden. Tilbud med lavest totalsum pris gis poengscore 10. Øvrige tilbydere gis poeng etter følgende formel:[(Sum beste tilbud) / (Sum tilbud X)] \* 10 = priskarakter tilbud X.Oppdragsgiver forbeholder seg retten til å velge en annen evalueringsmetode dersom det i de mottatte tilbudene inngis priser til 0,- NOK eller tilnærmet 0,- NOK, da det vil medføre at den opprinnelig planlagte evalueringsmetoden ikke vil gi et korrekt bilde av relevante forskjeller mellom tilbudene. |
| Kvalitet | 50 % | Her vurderes oppfyllelse av evalueringskrav (E) i kravspesifikasjonen. Kundenes fagpersoner vil vurdere oppfyllelse basert på opplysninger gitt i tilbudet.Tilbud med høyest poengsum for kvalitet gis karakteren 10. Karakterene for de øvrige tilbud beregnes etter følgende formel:[(Poengsum tilbud X) / (Poengsum beste tilbud)] \* 10 = kvalitetskarakter tilbud X. |

## Tildeling av rammeavtale/kontrakt

Beslutning om tildeling av rammeavtale/kontrakt vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.